stanford-oval/wikipedia huggingface dataset:
חברים לרפואה
פרויקט ניתוב תרופות > בית מרקחת וולונטרי

בית המרקחת ההתנדבותי הראשון מתחומו בעולם[דרוש מקור], מאפשר לחברות התרופות הישראליות והבינלאומיות לתרום באופן ישיר תרופות שיועברו לחולים בחינם, בית המרקחת פועל החל מדצמבר 2011.
את בית המרקחת מפעילים רוקח אחראי ועשרות רוקחים מתנדבים. בין שירותי בית המרקחת איתור תרופות נדירות, משא ומתן עם חברות להוזלת מחירים, טיפול מול אגף הרוקחות ב-29ג'[דרושה הבהרה] וניהול כל המערך הבירוקרטי בקשר עם בתי החולים ובתי המרקחת ברחבי הארץ.
קרנות סיוע והצלת חיים

מחלקת קרנות הסיוע בארגון מסייעת מדי שנה למאות חולים, בגיוס סכומי כסף גדולים למימון טיפולים רפואיים ותרופות שאינן כלולות בסל הבריאות. הקרנות הן אישיות ומוקמות לכל חולה הזקוק לסיוע כספי. בין החולים יש כאלה הזקוקים להשתלה דחופה, חולי סרטן וחולים כרוניים, הנזקקים לעיתים לסיוע להצלת חיים. בארגון כמאה וחמישים קרנות סיוע.
פעילויות נוספות > תמיכה בחולים המאושפזים בבתי חולים ובמרכזי שיקום

לארגון קרוב ל-4,000 מתנדבים, מבוגרים ובני נוער הפועלים ברחבי הארץ לסייע לחולים, נכים ובני משפחותיהם במגוון שירותים נדרשים. הפעילות מתקיימת בבתי חולים, מרכזי שיקום ובבתי ספר שיקומיים.
פעילויות נוספות > ילדים בעלי צרכים מיוחדים

כ-1200 ילדים ובני נוער נכים ובעלי מוגבלויות בגילאי 8–22, משתתפים בפעילויות שונות, בהן: טיולים בארץ ובעולם, מסיבות, מחנות קיץ, שבתות אירוח, אירועים ופרויקטים שונים. פעילות אלו נעשות בעזרת כ-500 בני נוער קבועים בעיקר מהמגזר הציוני דתי הפועלים בהתנדבות ועל ידי בנות שירות לאומי.
במהלך שנת תשע"ג בהתקיימו בארגון 15 שבתות אירוח, מסיבות חנוכה ופורים בעשרות בתי חולים ומרכזים רפואיים, ארבעה מחנות קיץ, עשרה ימי כיף מרוכזים, מחנות חורף לשכבה הצעירה ולשכבה הבוגרת, ואף טיול בן עשרה ימים לשווייץ.
פעילויות נוספות > פרויקט חונכות אקדמי

תוכניות "מעגלים" בשיתוף עם אוניברסיטת תל אביב, ו-"קשר" בשיתוף האוניברסיטה העברית בירושלים הם פרויקטים של חונכות אקדמית בעבור ילדים בעלי צרכים מיוחדים, המתבצעת על ידי סטודנטים לסיעוד ולריפוי בעיסוק. הפרויקט מתקיים כקורס חובה באוניברסיטת תל אביב ובאוניברסיטה העברית, ומתקיים כקורס רשות במכללת אחווה. הסטודנטים חונכים ילדים אלו כשעתיים בשבוע בתמורה לנקודות זכות אקדמיות. בזכות הצלחת הפרויקט, בכוונת הארגון להרחיבו למוסדות להשכלה גבוהה נוספים.
ניהול העמותה > ברוך ליברמן

הרב ברוך ליברמן נולד ב ו' שבט תשל"ה (18/01/1975). הוגה, יוזם, מקים (עם הרב יחיאל לנדמן ז"ל) ומנהל בפועל עד היום את העמותה.
ניהול העמותה > ביוגרפיה

הרב ליברמן נולד בבני ברק להוריו הרב צבי חיים ושרה (הילדסהיימר) כילד השני מבין תשעה במשפחה ליטאית. בילדותו התחנך בישיבות נחלת הלויים ופוניבז'. ברוך נשוי לשרון (רוטנשטיין) אב ל-5, מרצה ומלמד, בין השאר, שיעור דף יומי בבית הכנסת ״שירת ישראל״, בבני ברק.
מאז צעירותו הינו מפעיל חברתי ומוביל יוזמות חברתיות, בין השאר התנדב בארגוני חסד ובגיל 17 היה הרכז הצעיר ביותר של עמותת ״קו לחיים״. ניהל את מחנות ההחלמה ולימים הפך לאחד מחברי ההנהלה, היה היוזם והמקים של מנגנון שיתוף פעולה עם הצבא לסיוע למען ילדי העמותה. במקביל עבד כמזכיר בכשרות "בד״ץ שארית ישראל" ושימש כמלווה קרוב לרה"ג מרדכי גרוס שהיה חבר ועדת הכשרות.
ניהול העמותה > הקמת עמותת ״חברים לרפואה״

בשנת 2003, הרב ליברמן, בשיתוף עם הרב יחיאל לנדמן ז"ל, יזם את הקמת עמותת ״חברים לרפואה״, במטרה להנגיש תרופות וטיפולים רפואיים לחולים שידם אינה משגת. בהקמת העמותה עמד חזון - כי אף חולה בישראל לא יוותר על תרופה, עקב חוסר יכולת כלכלית.
על מנת להגשים את החזון, הציע ליברמן מודל תרומת עודפי תרופות חדש בישראל – לאסוף תרומת תרופות ממי שלא זקוק להן יותר ולתרום את אותן התרופות, כרוניות ויקרות בחינם, לחולים הזקוקים להן. בתוך תקופה קצרה הפכה העמותה לגוף המוביל בישראל בקידום והנגשה של תרופות. וכיום, הארגון הינו מודל ארצי לחינוך להגנת הסביבה ולהצלת חיים ובעזרתו נאספות מיליוני קופסאות מאלפי נקודות איסוף הפרוסות בכל עיר בישראל, תרופות שמועברות לעשרות אלפי חולים שאין ידם משגת.
במקביל לסיוע בתרופות הקים ברוך בעמותה את הפרויקט הארצי לחינוך להגנת הסביבה והצלת חיים, מודל של השמדת תרופות פגות תוקף ותרופות שאינן מתאימות לשימוש, בצורה תקנית וירוקה תוך עידוד הסביבה שלא לזרוק תרופות, בכך - מניעה של הגעת התרופות לקרקע ומי התהום שמהווים נזק בריאותי חמור.
ניהול העמותה > שינויים ברגולציה

בשנת 2016 הוביל ליברמן למען שינוי חקיקה שתאפשר לעמותה לקבל עודפי תרופות. ואכן, הצליח בעזרת ועדת אללוף ובסיוע שר הבריאות לשעבר משה ליצמן וראש אגף רוקחות אייל שוורצברג להביא להוספת סעיף בפקודת הרוקחים שמאפשר ל"חברים לרפואה" לקבל תרומת תרופות יד שנייה ולהעבירן לנזקקים,או להשמדה תיקנית.
בשנת 2018 הוביל לשינוי תפיסתי בצה"ל בכל תחום הטיפול בתרופות שמביא לחיסכון כלכלי והפחתה של זיהום הסביבה והשמדת תרופות.
פרסים והוקרה

העמותה זכתה למספר פרסים במהלך שנת קיומה:
בשנת 2008 הוענק לארגון אות המופת מטעם המועצה הלאומית להתנדבות.
בראשית 2010 הוענק לעמותה "מגן שר הבריאות" על היותה פורצת דרך בתחום ניתוב התרופות בישראל.
בשנת 2013 הוענק לארגון אות הנשיא למתנדב, על פעילות למען חולים נזקקים בפרויקט ניתוב תרופות ארצי.
בשנת 2014 הוענק לארגון אות הוקרה של בית הספר לריפוי בעיסוק של האונוברסיטה העברית בירושלים.
בשנת 2024 ארגון זכה ב-Israel Earth Prize, מטעם טויוטה ישראל ובשיתוף עם קבוצת יוניון, על יזמות סביבתית ויצירת פתרונות ברי קיימא.
בשנת 2024 קיבל הארגון ״תו מידות לאפקטיביות״ מארגון ״מידות״, המעיד על היותו של הארגון מחויב להתמקדות בתוצאות, לשיפור מתמיד ולהשגת השפעה חברתית.
ראו גם

עזר מציון
עזרה למרפא
הערות שוליים

↑  רשימת מתנדבים להם ניתן למסור תרופות
↑  רשימה עדכנית של קרנות אישיות באתר הארגון
↑  קישור לפעילויות עם ילדים בעלי צרכים מיוחדים
מונה סיף

| --- | --- |

 לידה:  12 במרץ 1986 (בת 38) קהיר, מצרים 
 מדינה:  מצרים 
 השכלה:  Breast cancer type 1 susceptibility protein (BRCA1) 
 פרסים והוקרה:  Human Rights Defenders: Protecting the Right to Defend Human Rights 
 אתר רשמי
 
מונה סיף (בערבית: منى سيف) היא פעילה מצרית למען זכויות אדם, הידועה בשל השתתפותה בתנועת ההתנגדות במהלך ואחרי המהפכה המצרית ב-2011, בשל השימוש היצירתי שלה במדיה החברתית, ובשל הקמפיינים שלה לביטול משפטים צבאיים לאזרחים מפגינים.
רקע

סיף גדלה במשפחה של פעילים, ופוליטיקה הייתה נושא קבוע לדיון במהלך הילדות שלה. אביה, אחמד סיף, שנהרג ב-2014, היה עורך דין זכויות אדם ומנהיג אופוזיציה, ששהה חמש שנים בכלא בתקופת משטר מובארכ. במהלך מעצרו, הוא עבר עינויים. גם אמה, ליילה סויף, היא פעילה חברתית-פוליטית, וכן פרופסור למתמטיקה. היא עזרה לארגן הפגנות נגד משטר מובארכ במשך עשרות שנים לפני הדחתו. סיף "ידועה ברחובות כאסרטיבית ואמיצה. היא פעמים רבות עמדה מול שוטרים מניפי נבוטים כשבאמתחתה רק קולה הרם והנוזף, ועיניה הקשות כפלדה".
אחיה של סיף, עלאא עבד אל-פתאח, הוא מקים-שותף של אתר הבלוגים Manalaa, ובשנת 2005 החל לתעד את הפרות זכויות האדם של משטר מובארכ. הוא נעצר מאז פעמים רבות, והוא אחד הפעילים המוכרים במצרים. אחותה הצעירה של סיף, סנאא סיף, גם הייתה פעילה באופוזיציה ובהפגנות.
בעת המהפכה של 2011, סיף הייתה סטודנטית לתואר מתקדם בביולוגיה. היא חקרה את הגן BRCA1 הגורם לסרטן השד, ואת דפוסי המוטציה שלו בפציינטיות מצריות. לדבריה, יש לה שתי משרות מלאות: האחת בחקר הסרטן, והשני באקטיביזם למען זכויות אדם.
מהפכת 2011

בשנה שלפני המהפכה החלה סיף להשתתף בתנועה הדיסידנטית, ופעלה להעלאת מודעות והשתתפה בהפגנות. בין 25 בינואר ו-5 בפברואר, היא השתתפה במחאות בכיכר תחריר יחד עם בני משפחתה הקרובה, חברים רבים שלהם, והמשפחה המורחבת.
תקופת פוסט-מובארכ

סיף היא חברה מייסדת של הארגון "לא למשפטים צבאיים לאזרחים", קבוצה שהפעילה לחץ למען שחרור אלו שנעצרו במהלך המהפכה; ביטול עריכת משפטים צבאיים לאזרחים, והעברת מקרים אלה לבתי המשפט האזרחיים; ופתיחת חקירות לגבי טענות על עינויים על ידי המשטרה הצבאית. סיף כתבה בבלוג שלה Ma3t על האלימות של המשטרה הצבאית נגד אזרחים במהלך אירועי תחריר, ופתחה קריאה לציבור שיחלקו עמה את הסיפורים שלהם.
היא הייתה ביקורתית כלפי הגוף שנטל זמנית את השלטון במצרים, המועצה העליונה של הכוחות המזוינים (SCAF) מכיוון שאלו שחררו מפגינים ללא זיכוי מלא: "העובדה שהם עדיין במאסר על תנאי אינו נותן להם את הגאווה לה הם ראויים כמהפכנים אשר לא עשו שום עוול."
אחרי ההפיכה הצבאית של עבד אל-פתאח א-סיסי, אחיה של מונה, עלאא, המשיך להיות מטרה נבחרת של המשטר, וכתוצאה, במקרים רבים גם מונה ומשפחתה. הוא הואשם במגוון כה גדול של עוולות נגד המשטר שהוא עומד כמעט לבד ברמת הרדיפה שהוא חווה. באחד המקרים, במסגרת הבחירות של 2012, הלבישה עליו המשטרה הצבאית האשמה פלילית עבור שרפה שפרצה במשרדי המועמד בו תמך הצבא. על פי ה"עדות", עלאא נראה בקרבת מקום יחד עם אחותו - וכך גם היא הואשמה, ונגזר עליה מאסר על תנאי. ב-2014, שוב נעצר עלאא בהפגנה, והואשם על כך בטרור. בעקבות זאת, 20 שוטרים פרצו לדירתו, והכו את אשתו, מנאל. בכלא, הוא פתח בשביתת רעב במחאה, לה הצטרפו אמו ואחותו. מונה שבתה רעב 76 יום. בעת שביתתם, אב המשפחה, אחמד, שהיה גם עורך דינו של עלאא, אושפז בבית החולים במצב אנוש, ונפטר זמן קצר לאחר מכן. בשל מחאותיו, עלאא הפך לגיבור עממי. אמה של סיף, ליילה, הקימה את ארגון March 9 Professors' Movement for Universities' Independence, ואחותה סנאא, עורכת קולנוע שעבדה על הסרט התיעודי מועמד פרס אוסקר "הכיכר", נכלאה למשך שנה בשל ביקורתה על חוקים נגד הפגנות.

מונה סיף ממשיכה בביקורתה על מעצרי אזרחים שרק החריפו תחת שלטונו של סיסי - על פי ספירות ארגוני זכויות אדם יותר מ-60,000 יושבים בבתי כלא מצריים.
פרסים

ב-2012, היא הייתה ברשימה הקצרה לפרס מגיני זכויות האדם Front Line Defenders, בו זכה בסופו של דבר הבלוגר הסורי רזאן רזאווי. באפריל 2013 סיף הייתה מועמדת לפרס מגיני זכויות האדם על שם מרטין אנאלס, המוענק מטעם ארגון Human Rights Watch, כאשר הארגון הפרו-ציוני UN Watch טען שהיא צייצה בטוויטר בעד אלימות נגד ישראל. ההאשמות נבחנו, ונערכה ביקורת על יותר מ-93,000 ציוצים של סיף, אשר בסופה סקוט לונג, פעיל Human Rights Watch, פרסם שאין בהיסטוריה שלה כל ראיה לתמיכה באלימות.
ראו גם

אסמאא' מחפוז
ואאיל רונים
הערות שוליים

↑  "CNN's Amber Lyon Reports on the Digital Roots of the 'Arab Spring' – CNN Press Room - CNN.com Blogs". Cnnpressroom.blogs.cnn.com. 2011-06-16.
↑  Scott Bronstein, CNN Special Investigations Unit (2011-06-16). "For Egyptian online warrior, father's torture fueled activism". CNN.com.
↑  State Run Newspapers and Mona Seif (אורכב 13.11.2011 בארכיון Wayback Machine), On the Media, Brooke Gladstone, April 15, 2011
↑  The happy scientist ME, blog entry, ma3t, November 2012
↑  "No Military Trials for Civilians".
↑  "Military promises activists it will review military trials of civilians | Al-Masry Al-Youm: Today's News from Egypt". Al-Masry Al-Youm. 2011-06-01.
↑  "Egypt's ruling military makes promises to No to Military Trials campaigners - Politics - Egypt - Ahram Online". English.ahram.org.eg.
↑  "SCAF promises to reconsider military trials". Thedailynewsegypt.com.
↑  "Egypt's Secret Military Trials Erode Activists' Trust". NPR.
↑  Hennessy, Molly (2011-05-27). "Egypt democracy protests: Egyptian activists plan protests over military trials". latimes.com.
↑  "Bloggers slam army council in anti-SCAF blogging day". Thedailynewsegypt.com.
↑  "Majority of activists in military prisons released, criticism of SCAF continues - Politics - Egypt - Ahram Online". English.ahram.org.eg. 2011-05-24.
↑  Activists Mona and Laila Seif end hunger strike, Aya Nader, Daily News Egypt, November 19, 2014
↑  From a Young Activist, Show of Anger in Egypt's Court, San Diego Tribune, May 31, 2016
↑  As If: On Alaa Abd el Fattah, A Paper Bird, 24 October 2017
↑  "The Front Line Defenders Award". Front Line. 2012. אורכב מ-המקור ב-7 ביוני 2012. {{cite web}}:  (עזרה)
↑  "Egyptian activist faces pro-Israel backlash after award nomination". Al Akhbar. 2 במאי 2013. {{cite web}}:  (עזרה)
↑  "Tweets for Hatred: Mona Seif, Nominee for 2013 Martin Ennals Human Rights Award". UN Watch. 1 במאי 2013. {{cite web}}:  (עזרה)
↑  Scott Long, Hillel Neuer: Liar. Mona Seif: Hero. A Paper Bird, 3 May 2013
| --- | --- |
בקרת זהויות :  GND: 1263821618  VIAF: 4978165930972668530009   WorldCat (עם VIAF): 4978165930972668530009 
מונה סיף ונור (בנו של מתנגד מובארכ, איימן נור)
ד"ר אאידה סיף אל-דוולה ומונה סיף בכנס נגד עינויים.
מצנפת סקוטית

| --- | --- |

 
 מאכלים
 סוג:  Capsicum chinense 
 
פלפל מצנפת סקוטית (באנגלית: Scotch bonnet; ידועה גם בשם פלפלי בוני, או פלפלים אדומים קריביים).
מאפיינים

פלפל זה הוא זן של פלפל חריף על שם הדמיון שלו כביכול לכובע הסקוטי טאם או'שנטר (אנ'). הפלפל נמצא בכל מקום במערב אפריקה ובאיים הקריביים. בדומה לפלפל הבאנרו (אנ') הקרוב אליו, למצנפות הסקוטית יש דירוג חריפות של 100,000–350,000 יחידות בסולם סקוביל. לשם השוואה, לרוב פלפלי החלפניו יש דירוג חריפות של 2,500 עד 8,000. מגוון מתוק לחלוטין של המצנפת הסקוטית, הקאצ'וצ'ה (אנ'), גדל בחלק מהאיים הקריביים.
המטבח

פלפלי מצנפת סקוטית משמשים להוסיף טעם למאכלים ולמטבחים רבים ברחבי העולם, והם משמשים לעיתים קרובות ברטבים חמים וכתבלינים. לפלפל המצנפת הסקוטית יש טעם מתוק יותר וצורה חזקה יותר, והיא נבדלת מקרוב משפחתו ההבאנרו שמבלבלים ביניהם לעיתים קרובות.
פלפלי מצנפת סקוטית משמשים בעיקר במטבחי מערב אפריקה, מערב הודו, סרי לנקה, והאיים המלדיבים לרטבי פלפלים, אם כי הם מופיעים לעיתים קרובות גם במתכונים קריביים אחרים. פלפלי המצנפת הסקוטית משמשים בבישול ג'רק (ג'רק הוא סגנון בישול שמקורו בג'מייקה, שבו בשר משופשף יבש או רטוב במרינדה עם תערובת תבלינים חמה בשם Jamaican jerk spice). שיטה זו משמשת גם בניקרגואה, קוסטה ריקה ובפנמה עבור מתכונים בסגנון קריבי כגון אורז ואפונה, רונדון, סאוס, קציצות בקר וסביצ'ה.
גלריה

פלפלי מצנפת סקוטית בשוק קריבי
פלפל בודד בשל של מצנפת סקוטית
לקריאה נוספת

רוטב פלפל באג'אן
המטבח הקריבי
המטבח של ג'מייקה
המטבח של ניגריה
המטבח של טרינידד וטובגו
תבלין ג'רק ג'מייקני
רשימת זני Capsicum
נגאבון
הערות שוליים

↑  "Chili Peppers Recipes".
↑  DeWitt, Dave (1996). Pepper Profile: Scotch Bonnet. Fiery-Foods.com.
↑  Andrews, Jean (1998). The Pepper Lady's Pocket Pepper Primer. University of Texas Press. p. 147. ISBN 978-0-292-70483-1.
↑  "Hot Chili Peppers on the Scoville Scale: Measuring chili pepper heat in Scoville units". The Spruce Eats. The Spruce. אורכב מ-המקור ב-29 במאי 2018. נבדק ב-2008-08-21. {{cite web}}:  (עזרה)
↑  Cloake, Felicity (2012-07-11). "How to cook perfect jerk chicken". The Guardian (באנגלית בריטית). ISSN 0261-3077. נבדק ב-2024-01-05.
מתן בסתר

ביהדות מתן בסתר נתינת צדקה בסתר היא מעלה והידור במצוות צדקה. הנותן אינו יודע מי המקבל. והנתמך אינו יודע מי התומך. לפי דברי הרמב"ם היא הצדקה השנייה המעולה בחשיבותה.
קופות צדקה של קופת העיר וחסדי נעמי משמשות לאיסוף מוצרי מזון וכסף.
מקורות ופרטים

במשלי נכתב "מַתָּן בַּסֵּתֶר יִכְפֶּה אָף וְשֹׁחַד בַּחֵק חֵמָה עַזָּה" לפי פירוש רש"י נתינת הצדקה בסתר, היא מצילה מחרון אף.
הרמב"ם בהלכות צדקה, מדגיש את החשיבות בשמירה על כבודו של הנתמך וכותב כי ישנם שמונה מעלות לצדקה זו למעלה מזו. הדרגה הראשונה, המעולה והחשובה ביותר, היא לדאוג לאדם לפרנסה ושיוכל לעמוד על רגליו עצמאית.
הדרגה השנייה היא מתן בסתר. ”הנותן צדקה לעניים ולא ידע למי נתן ולא ידע העני ממי לקח; שהרי זו מצווה לשמה. וקרוב לזה – הנותן לתוך קופה של צדקה...” גם בדרגות הבאות אחריהן המעולות יותר הן דומות למתן בסתר, לדוגמה שהנתמך אינו יודע מי התומך. מקורו של דין זה הוא בתלמוד ונכתב כי מצווה זו מצילה את האדם ממיתה משונה.
פרקטיקה

האופן שבו ניתן לקיים בשלימות מתן בסתר היה בבית המקדש, שהייתה שם לשכת חשאין. אין אדם יודע מי וכמה תרם, ואין ידוע מי הנתמכים. נתינה לגבאי צדקה פחותה מעט בחשיבותה, בשל העובדה כי גבאי הצדקה יודע כמה האדם תורם, ומעורב בזה אלמנט של כבוד ואין זה מצווה לשמה.
בעת המודרנית, עם קיומן של ועדות צדקה שאין קשר בין תורם לנתרם, והאפשרות לתרום אנונימית בכרטיסי אשראי. ניתן בקלות לקיים מתן בסתר.
הערות שוליים

↑  רמב"ם, משנה תורה, הלכות מתנות עניים, פ"י הלכות ז'–י"ד
↑  פרק כ"א, פסוק י"ד.
↑  רמב"ם, משנה תורה, הלכות מתנות עניים, פ"י הלכות ז'–י"ד
↑  בבא בתרא, פרק השותפין, דף י
| מצוות ומנהגים יהודיים |
| --- | --- | --- |
| ערכים כלליים | הלכה • עשרת הדיברות • תרי"ג מצוות • שבע מצוות דרבנן • שבע מצוות בני נח • רשימות: מצוות הנהוגות בזמן הזה • מצוות שאינן נוהגות בזמן הזה |  |
| סדר היום | נטילת ידיים • ציצית • תפילין • קריאת שמע • תפילה • תלמוד תורה • ברכת המזון |  |
| הלוח העברי | קידוש החודש • עיבור השנה • שבת • ראש חודש • חגי ישראל ומועדיו • שמיטה • שנת היובל |  |
| מצוות שבין אדם לחברו | ואהבת לרעך כמוך • צדקה • גמילות חסדים • לשון הרע • והדרת פני זקן • אונאת דברים • משפט עברי |  |
| מצוות התלויות בארץ | מצוות יישוב ארץ ישראל • מתנות כהונה • מתנות עניים • איסור ערלה • שמיטה • שנת היובל |  |
| איסור והיתר | כשרות • בשר בחלב • שחיטה • טרפה • איסור אכילת חלב • יין נסך • חמץ |  |
| תשמיש קדושה ותשמיש מצווה | ספר תורה • תפילין • מזוזה • סידור • ציצית • שופר • לולב • מצה • כיפה |  |
| בית המקדש | מצוות בניין בית המקדש • כהן • קורבן • עלייה לרגל • טומאה וטהרה • רשימת מצוות בית המקדש |  |
| משפחה | ברית מילה (או הטפת דם ברית) • פדיון הבן • זבד הבת • בת מצווה • בר מצווה • חופה וקידושין • טהרת המשפחה • מעמד האישה ביהדות • צניעות  • כיבוד אב ואם |  |
| מוות | אבלות • אנינות • הלוויה • קריעה • קדיש • קבורה • סעודת הבראה • שבעה • יום השנה • אזכרה • נר נשמה • הזכרת נשמות • חברה קדישא |  |
קבצנית תשושה. צילום של ג'אקומו ברוג'י
מרטין סוסטר

| --- | --- |

 לידה:  20 במרץ 1923 הארלם, ארצות הברית 
 פטירה:  12 באוגוסט 2015 (בגיל 92) 
 מדינה:  ארצות הברית 
 
מרטין רמירה סוסטר (באנגלית: Martin Ramirez Sostre;‏ 20 במרץ 1923 – 12 באוגוסט 2015) היה אקטיביסט אמריקני הידוע בעיקר בשל פעילותו בתנועה למען זכויות האסירים בארצות הברית.
סוסטר נכנס לכלא בתחילת שנות ה־60, שם אימץ רעיונות שוויוניים ליברליים כגון: אנרכיזם, אינטרנציונליזם ולאומיות שחורה. סוסטר פעל למען העקרונות בהם הוא האמין והיה מהיחידים באותה תקופה שהעזו לפעול למען ערכים שהשלטון התנגד להם. הוא סייע ואף הצליח להציל את אותם אנשים שהשלטון התנכל להם ללא סיבה, רק כי היו שונים משאר החברה.
פעילותו

סוסטר היה בעל חנות ספרים לספרות אפרו־אסיאתית. חלק מהספרים בחנות היו בעלי ערכים קומוניסטיים וסוציאליסטים, העבירו מסרים דמוקרטיים שוויוניים. סוסטר הצליח למשוך לחנות שלו קהל יעד של צעירים בעזרת מוזיקה ופינות ישיבה. סוסטר היה יושב עם הצעירים ומספר להם על סוציאליזם, לאומיות והיסטוריה אפרו־אמריקאיים. בנוסף, סוסטר נתן לעניים חוברות בחינם והיה מאפשר להם לשבת בחנות ולקרוא כמה שרצו. היו שחזרו כל יום לקרוא בחנות במשך שעות. בשנת 1967 המצב באזור היה מתוח והיו הרבה סכסוכי בית המשטרה לתושבים. חנותו הייתה פתוחה לרווחה עד 3 לפנות בוקר וסיפקה מקום מקלט ללוחמי חופש ולעוברי אורח הרצו להתחמק מכוחות המשטרה והגז המדמיע שרוסס לכל עבר.
פעילותו > הרשעתו ופעילותו בזמן המאסר

סוסטר נעצר בחנות הספרים שלו ב־14 ביולי 1967. הוא נידון למאסר של 41 שנים בשל עבירות סמים, הצתה מהומות ותקיפה. האשמות אלו התגלו כמזויפות וחלק מפרויקט בשם COINTELPRO, שהיה סדרה של תוכניות לא־חוקיות וחשאיות של ה־FBI. התוכנית התרחשה בשנים 1956–1971 ומטרתה הייתה להתחקות, לפקח ולסכל ארגונים פוליטיים ופעיליהם אשר מתנגדים למשטר בארצות הברית והתרחשה בשנים 1956–1971.
גם כאשר היה בכלא סוסטר המשיך לפעול למען החברה והשוויון. הוא הפך לעורך דין של בית סוהר, הפועל באופן קבוע כיועץ משפטי לאסירים אחרים ואף זכה בשני תיקים משפטיים בולטים הקשורים לזכויות אסירים. בנוסף, סוסטר הבטיח זכויות חופש דת לאסירים מוסלמים שחורים ואף הצליח לבטל חלק מה"אירועים הלא אנושיים המחפירים יותר של הכליאה המבודדת בחלק מבתי הכלא" (כדברי השופט הפדרלי, קונסטנס מוטלי).
פעילותו > שחרורו והמשך חייו

בדצמבר 1973 הכניס ארגון "אמנסטי אינטרנשיונל" את סוסטר לרשימת "אסירי המצפון", ואמרו כי השתכנענו שמרטין סוסטר היה קורבן של הפלה בינלאומית של צדק בגלל אמונתו הפוליטית ולא על פשעיו. בנוסף לוועדות הגנה רבות במדינת ניו יורק, הצטרפה גם ועדה למען שחרור מרטין סוסטר המורכבת מאזרחים בולטים. הוועדה פרסמה את פרשת סוסטר ופנתה למושל ניו־יורק יו קארי על מנת לשחרר את סוסטר. לבסוף הוועדה הצליחה והמושל קארי העניק לסוסטר חנינה בערב חג המולד של 1975, הוא שוחרר מהכלא בפברואר 1976.
בשנת 1974 חברת Pacific Street Films הוציאה סרט דוקומנטרי על סוסטר בשם frame up! (האשמות שווא!) המפרט את המקרה וסיפור חייו יחד עם ראיונות מהכלא. מאוחר יותר בחייו עבר למנהטן שם גר עם אשתו ליזבת' סוסטר, בנו מארק (שמת בשנות ה־20 שלו) ובנו השני וינסנט. סוסטר מת ב־12 באוגוסט 2015.
הערות שוליים

↑  Ward Churchill, Jim Vander Wall, Agents of Repression: The FBI's Secret Wars Against the Black Panther Party and the American Indian Movement, South End Press, 2002. (באנגלית)
↑  Warren L. Schaich, Diane S . Hope, The Prison Letters of Martin Sostre: Documents of Resistance, Journal ofBlack Studies, Volume 7, Issue 3 (Mar., 1977), 281-300.
↑  "How One Inmate Changed The Prison System From The Inside". NPR.org (באנגלית). נבדק ב-2017-11-19.
↑  Gretchen Borges, The Time Is Now:
BUILDING A
PROGRESSIVE
PLATFORM FOR THE
DEMOCRATIC PARTY, THE BROADWAY DEMOCRATS
| --- | --- |
בקרת זהויות :  ISNI: 0000 0000 5037 2022  LCCN: nb2006005453  SNAC: w6917tph  VIAF: 4452863   WorldCat (עם VIAF): 4452863
מרוות יהודה

| מרוות יהודה |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: צינוראים
משפחה:: שפתניים
סוג:: מרווה
מין:: מרוות יהודה
שם מדעי
 Salvia judaica ‏בואסייה, 1853
מַרְוַת יהודה (שם מדעי: .Salvia judaica Boiss) היא צמח עשבוני רב-שנתי (בן חלוף) ממשפחת השפתניים, נפוצה בארץ ישראל.
גבעולי המרווה רבים, דקים, רבועים. במשך הפריחה והבשלת הזרעים מקבלים הגבעולים והצמח כולו גוון ארגמן או סגול. הפרחים סגולים, לא גדולים, וצינור הכותרת שלהם אינו בולט מתוך הגביע, שהוא חלק ואין לו שערות בלוטיות. תקופת הפריחה של מרוות יהודה הוא בחודשים אפריל עד יוני.
השם העברי "יהודה" נגזר מהשם הלועזי שניתן על ידי הבוטנאי השווייצרי בואסיה עוד בשנת 1853, שחקר את צמחיית המזרח התיכון במאה ה-19.
מאפיינים

מרוות יהודה – צמח עשבוני רב-שנתי (בן חלוף), ים תיכוני, בעל הרבה גבעולים דקים ומאדימים או מכחילים עם ההבשלה.
צמח עשבוני רב-שנתי (בן חלוף), ים תיכוני, פריחתו סגולה עמומה והוא בעל שושנת עלים גדולים ורחבים ומפורצים, שממנה מתפתח גבעול אחד או יותר זקוף ומסתעף מבסיסו לגבעולי משנה נגדיים ואלכסוניים הנושאים תפרחות (לעיתים בצורת מנורה). הגבעול רָבוּעַ, מכוסים שערות. העלים נגדיים, פשוטים, משוננים.
הפרחים סגולים, קטנים יחסית (10 עד 15 מ"מ).
הגביע דו-שפתני, דמוי צינור, ארגמני, אינו דביק ואינו מכוסה שערות בלוטיות. השפה העליונה בעלת 3 שיניים, האמצעית בהן זעירה או מנוונת, השפה התחתונה עם שתי שיניים מחודדות.
צינור הכותרת אינו בולט כמעט מתוך הגביע ובתוכו יש טבעת שערות.
הכותרת דו-שפתנית באופן בולט וצבעה סגול עמום. השפה העליונה זקופה. השפה התחתונה בעלת 3 אונות. האונה האמצעית רחבה ושמוטה עם הבשלת עמוד העלי.
קצהו הקדמי של הקונקטיב חופשי, קצר, דמוי מרצע ואינו מסתיים בלשכה ריקה והוא מחוסר קשקש כל שהוא בקצהו הפנימי. האבקנים אנים חבויים מתחת לשפה העליונה, אלא הם מופנים כלפי גחונו של המאביק ולא כלפי גבו.
הפריחה מסוף מרץ עד תחילת יוני
בית גידול ותפוצה

מרוות יהודה גדל בבתות ובשדות בור באזורי השפלה, ההר, עמק יזרעאל בבקעה המרכזית ובגולן. הוא גדל בישראל, בירדן, לבנון וסוריה.
בית גידול ותפוצה > מרוות יהודה במקרא

חוקר הצומח המקראי, נגה הראובני, מזהה את מרוות יהודה, או מן דומה לו, המכונה מרוות ירושלים, Salvia hierosolyminata Boiss, עם צמח המוריה. זה אחד הפירושים המקובלים להר המוריה, האתר עקידת יצחק במקרא.
הערות שוליים

↑  נגה הראובני, טבע ונוף במורשת ישראל, נאות קדומים, עמ' 124-125
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
מרק ירקות

| --- | --- |

מרק ירקות עם אטריות במהלך בישול
 
 מאכלים
 סוג:  מרק, מזון 
 מטבח:  המטבח הצרפתי, המטבח הרוסי 
 אופן הגשה:  מתאבן, מנה ראשונה, מנה עיקרית
 מרכיבים עיקריים:  ירקות, ירקות עליים, מים
 
מרק ירקות הוא מרק נפוץ שמוכן באמצעות ירקות שונים וירקות עליים כמרכיבים העיקריים. מקורו של המרק כבר בהיסטוריה העתיקה, וכיום הוא מוצר מזון בייצור המוני.
סקירה

מרק ירקות מבוסס לרוב על ירקות וירקות עליים כמרכיבים העיקריים. מרכיבים המוגדרים כפירות יכולים גם הם לשמש כבסיס למרק ירקות או כמרכיבים נוספים, כגון עגבניות, קישואים, ואחרים. אפשרי גם להכין מרק ירקות כציר, או מרק על בסיס שמנת. בנוסף לירקות, מרכיבי-בסיס אחרים למרק ירקות יכולים להיות למשל: שעועית, טופו, אטריות או פסטה מסוגים שונים, ציר ירקות, חלב, שמנת, מים, שמן זית או שמן ממקור צמחי אחר, תבלינים שונים, מלח, פלפל שחור, ועוד מרכיבים רבים אחרים. ישנם כמה סוגים של מרק ירקות שהם מחיתיים ומסוננים לאחר מכן, על מנת ליצור מרקם חלק למרק. מרק ירקות לרוב יוגש חם, אף על פי שחלק ממרקי הירקות, כגון מרק אפונה למשל, יכולים גם להיות מוגשים קרים. מרק ירקות לעיתים משמשים כמנה ראשונה או כמתאבן.
היסטוריה

מקורו של מרק הירקות מתוארך בהיסטוריה העתיקה. הספרטנים נהגו לאכול מרק ירקות דל, בשם "מרק שחור" בימי קדם.
באזור המרכזי בהרי האפלצ'ים מרק ירקות, המכונה גם: "מרק ירקות חורפיים" ו"מרק כפרי", הוא מזון בסיסי מסורתי ונפוץ במהלך חודשי החורף: דצמבר–פברואר, באזור הרי האפלצ'ים המכונה "היילנדרס".
מרק בחורף נותן תחושה חמימה ויכול להוות ארוחה שלמה. מרק לא חייב לכלול אבקת מרק.
ייצור המוני

מרק ירקות הוא כיום מוצר מזון בייצור המוני, וניתן להשיגו בצורות שונות: משומר, קפוא, וכסוגים שונים של מרק להכנה מהירה.